Public procurement notice: Contract Notice
Published: 2025-10-14
Buyer: Úrad pre verejné obstarávanie
Country: SK
Region: SK010
Contract type: Supplies
Procedure: Open procedure
CPV classification: 48621000 | 48710000: Backup or recovery software package | 48823000: File servers | 72100000 | 72228000: Equipment integration consultancy services
Estimated value: 8109869.27 EUR
Submission deadline: 2025-11-13
Award criteria: price

Technical requirements: Uchádzač alebo záujemca preukazuje splnenie podmienky účasti podľa § 32 ods. 1 písm. a) zákona o verejnom obstarávaní č. 343/2015 Z.z., že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe jedným z nasledovných spôsobov: 

1. doloženým výpisom z registra trestov nie starším ako tri mesiace, 
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. (1) ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo nevydáva ani rovnocenný doklad, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
Uchádzač alebo záujemca preukazuje splnenie podmienky účasti podľa § 32 ods. 1 písm. b) a c) zákona o verejnom obstarávaní č. 343/2015 Z.z., t. j. že: 
 - nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov,
 - nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu, jedným z nasledovných spôsobov:

1. doloženým potvrdením zdravotnej poisťovne , Sociálnej poisťovne, a doloženým potvrdením miestneho príslušného daňového úradu a colného úradu nie starším ako tri mesiace,
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. 1 ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo rovnocenný doklad, možno ho nahradiť čestným vyhlásením podľa predpisov platných v danom štáte.
Uchádzač alebo záujemca preukazuje splnenie podmienky účasti podľa § 32 ods. 1 písm. d) zákona o verejnom obstarávaní č. 343/2015 Z.z., t. j. že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, jedným z nasledovných spôsobov:

1. doloženým potvrdením príslušného súdu nie starším ako tri mesiace,
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. 1 ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo rovnocenný doklad, možno ho nahradiť čestným vyhlásením podľa predpisov platných v danom štáte.
Uchádzač alebo záujemca preukazuje splnenie podmienky účasti, že je oprávnený dodávať tovar, uskutočňovať stavebné práce alebo poskytovať službu podľa § 32 ods. 1 písm. e)  zákona o verejnom obstarávaní č. 343/2015 Z. z. doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Uchádzač alebo záujemca preukazuje splnenie podmienky účasti, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu podľa  §32 ods. 1 písm. f) zákona o verejnom obstarávaní č. 343/2015 Z.z. doloženým čestným vyhlásením.
Verejný obstarávateľ a obstarávateľ môžu kedykoľvek počas verejného obstarávania vylúčiť uchádzača alebo záujemcu, ak existujú dôvody týkajúce sa podstatného porušenia zmluvných povinností, závažného porušenia profesijných povinností, narušením hospodárskej súťaže, porušením povinností v oblasti profesijnej etiky, pracovného, sociálneho alebo environmentálneho práva. Verejný obstarávateľ a obstarávateľ vylúčia kedykoľvek počas verejného obstarávania uchádzača alebo záujemcu, ak poskytol nepravdivé informácie, pokúsil sa neoprávnene ovplyvniť postup verejného obstarávania, prípadne sa zapojil do jeho prípravy spôsobom, ktorý znemožňuje zabezpečiť hospodársku súťaž, konflikt záujmov nemnožno odstrániť inými účinnými opatreniami.

Eligibility requirements: Podmienky účasti technickej alebo odbornej spôsobilosti podľa § 34 ods. 1 písm. a) zákona o verejnom obstarávaní preukáže uchádzač predložením nasledujúcich dokladov:

Zoznamom poskytnutých tovarov a služieb uchádzač preukáže zrealizované plnenia rovnakého alebo podobného charakteru ako je predmet zákazky za predchádzajúce tri roky od vyhlásenia verejného obstarávania s uvedeným cien, lehôt a odberateľov (vyhlásením verejného obstarávania je deň zverejnenia v Publikačnom vestníku EÚ – ďalej len „rozhodné obdobie“), pričom plnenia boli v min. objeme 3 000 000,00 EUR bez DPH kumulatívne za rozhodné obdobie.

Predložený Zoznam musí byť doplnený dokladom, ktorým je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní, ak také referencie existujú. Doplnením a preukázaním podľa predchádzajúcej vety sa rozumie spôsob podľa § 40 ods. 5 písm. a) zákona o verejnom obstarávaní, t. j. verejný obstarávateľ zohľadní referencie uchádzača uvedené v predloženom Zozname a uverejnené v evidencii referencií podľa § 12 zákona o verejnom obstarávaní, ak takéto referencie ku dňu predloženia ponuky existujú a uchádzač ich v ponuke identifikoval.

Plnením podobného charakteru ako je predmet zákazky sa rozumie dodávka serverov na platforme x86, dodávka sieťových komponentov, dodávka licencií pre operačné systémy serverov, dodávka licencií zálohovania a práce súvisiace s implementovaním uvedených technológií do infraštruktúry. Súčasťou týchto technológií, okrem iných, aj  minimálne dvoch Kubernetes klastrov (alebo ich ekvivalent), pričom každý klaster bol prevádzkovaný minimálne po dobu dvoch rokov a súčasťou aktualizácií a udržania komponentov v stabilných verziách (upgrade) boli komponenty: storage vrstva, observabilita a sieťová vrstva.
Verejný obstarávateľ požaduje predložiť údaje o vzdelaní a odbornej praxi alebo o odbornej kvalifikácii osôb na plnenie predmetu zákazky (kľúčoví špecialisti), ktoré predloží uchádzač v profesijnom životopise a prostredníctvom kópií platných certifikátov. Profesijný životopis musí byť podpísaný dotknutou osobou (Kľúčovým expertom):

Špecialista č. 1  HW špecialista
- minimálne 5 rokov praxe v oblasti HW inštalácie serverov, update firmware na platforme x86 - preukáže v profesijnom životopise,
- minimálne 3 preukázateľné profesionálne praktické skúsenosti v oblasti implementácie infraštruktúry serverov - preukáže v profesijnom životopise,
- certifikát profesijnej spôsobilosti v oblasti certifikácie pre serverovú infraštruktúru Dell Technologies Proven Professional alebo HPE Accredited Solutions Expertekvivalentný alebo Lenovo XClarity Administrator, alebo ekvivalentný dokument - uchádzač preukáže prostredníctvom kópie platných certifikátov.

Špecialista č. 2 – sieťový špecialista
- minimálne 5 rokov praxe v oblasti vykonávania autorizovaného záručného a pozáručného servisu pre aktívne prvky LAN preukáže v profesijnom životopise,
- minimálne 5 rokov praxe v oblasti vykonávania autorizovaného záručného a pozáručného servisu pre platformu Cisco - preukáže v profesijnom životopise,
- platný certifikát pre oblasť sieťovej infraštruktúry, napr. CCIE Routing and Switching alebo ekvivalent daného certifikátu od inej akreditovanej autority a platný certifikát Cisco Certified Specialist - Security Core alebo ekvivalentný dokument daného certifikátu od inej akreditovanej autority - uchádzač preukáže prostredníctvom kópie platných certifikátov.

Špecialista č. 3  Špecialista administrátor Linux
- minimálne 5 rokov praxe v oblasti administrácie Linux - preukáže v profesijnom životopise,
- Minimálne tri (3) praktické skúsenosti v pozícii experta v oblasti administrácie Linux prostredí - preukáže v profesijnom životopise,
- platný certifikát – Foundation Certified System Administrator (LFCS) alebo ekvivalentný dokument daného certifikátu - uchádzač preukáže prostredníctvom kópie platného certifikátu.

Špecialista č. 4  Špecialista pre zálohovanie
 - minimálne 5 rokov praxe v oblasti zálohovania - preukáže v profesijnom životopise,
- Minimálne tri (3) praktické skúsenosti v pozícii experta v oblasti zálohovania - preukáže v profesijnom životopise,
- Platný certifikát – IBM Certified Technical Specialist - IBM Spectrum Protect V8.1.8  alebo ekvivalentný dokument daného certifikátu - uchádzač preukáže prostredníctvom kópie platného certifikátu.

Špecialista č. 5  pre koordináciu ICT projektov – Projektový manažér
- minimálne 5 rokov praxe v oblasti manažovania IKT projektov - preukáže v profesijnom životopise,
- minimálne 3 preukázateľné profesionálne praktické skúsenosti v oblasti manažovania ICT projektov - preukáže v profesijnom životopise,
- certifikát profesijnej spôsobilosti v oblasti riadenia projektov informačných a komunikačných technológií PRINCE2 Practitioner podľa EXIN (Examination Institute For Information Science) alebo ekvivalentný dokument - uchádzač preukáže prostredníctvom kópie platného certifikátu.

Špecialista č.6  IT Architekt
- minimálne 5 rokov praxe v oblasti návrhu architektúry infraštruktúry - preukáže v profesijnom životopise,
- minimálne tri (3) praktické skúsenosti v pozícii IT architekta v projektoch v oblasti implementácie a návrhu infraštruktúry - preukáže v profesijnom životopise,
- platný certifikát Red Hat Certified OpenShift Architect, alebo ekvivalentný dokument daného certifikátu - uchádzač preukáže prostredníctvom kópie platného certifikátu.
Podľa § 34 ods. 1 písm. d) zákona o verejnom obstarávaní v nadväznosti na § 35 zákona o verejnom obstarávaní, uchádzač preukáže, že pri plnení predmetu zákazky bude používať zavedený a používaný systém riadenia informačnej bezpečnosti.

Ako dôkaz o zavedení a používaní systému riadenia informačnej bezpečnosti predloží uchádzač platný doklad: Certifikát systému riadenia informačnej bezpečnosti podľa normy ISO 27001 vydaný akreditovanou osobou,  ktorej bola na základe preukázania splnenia akreditačných požiadaviek udelená akreditácia, alebo iným ekvivalentným dôkazom vydaným akreditovanou osobou rovnocenný opatreniam riadenia informačnej bezpečnosti, vzťahujúci sa k oblasti, ktorá je predmetom zákazky.

Verejný obstarávateľ uzná ako rovnocenný certifikát vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému riadenia informačnej bezpečnosti predložené uchádzačom, ktorými preukáže, že ním navrhované opatrenia sú v súlade s požadovanými slovenskými technickými normami na systém riadenia informačnej bezpečnosti.
Podľa § 34 ods. 1 písm. d) zákona o verejnom obstarávaní v nadväznosti na § 35 zákona o verejnom obstarávaní, uchádzač preukáže, že pri plnení predmetu zákazky bude používať zavedený a používaný systém manažérstva kvality.

Ako dôkaz o zavedení a používaní systému manažérstva kvality predloží uchádzač platný doklad: Certifikát systému manažérstva kvality podľa normy ISO 9001 vydaný akreditovanou osobou,  ktorej bola na základe preukázania splnenia akreditačných požiadaviek udelená akreditácia (ďalej len „akreditovaná osoba“) alebo iným ekvivalentným dôkazom vydaným akreditovanou osobou rovnocenný opatreniam manažérstva kvality, vzťahujúci sa k oblasti, ktorá je predmetom zákazky. 

Verejný obstarávateľ uzná ako rovnocenný certifikát vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia sú v súlade s požadovanými slovenskými technickými normami na systém manažérstva kvality.
Úspešnou bude ponuka uchádzača, ktorý poskytne verejnému obstarávateľovi najnižšiu (celkovú) cenu za predmet zákazky v EUR s daňou z pridanej hodnoty a umiestni sa na 1. mieste podľa zostaveného poradia podľa výšky ponukovej ceny vzostupne.
Lehoty na predloženie námietok upravuje platný a účinný zákon o verejnom obstarávaní.
Otváranie ponúk, resp. ich odšifrovanie a sprístupnenie, elektronicky, spôsobom určeným funkcionalitou EPVO sa uskutoční v súlade so zákonom o verejnom obstarávaní. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z ich otvárania, ktorá obsahuje údaje zverejnené podľa § 52 ods. 2 zákona o verejnom obstarávaní.
Miestom „on-line“ sprístupnenia ponúk je webová adresa: https://www.uvo.gov.sk/vyhladavanie/vyhladavanie-zakaziek/detail/544414
Predmetom zákazky je vybudovanie platformy pozostávajúcej z hardvérových, softvérových komponentov a súvisiacich prác na prevádzku Informačných systémov novej generácie „NGIS“ v prostredí FS. Cieľom je vybudovať infraštruktúru kontajnerizačnej platformy v prostredí FS vrátane zálohovacieho riešenia so zvýšenou kybernetickou odolnosťou, ktoré bude slúžiť na ochranu, archiváciu a obnovu dát v prostredí verejného obstarávateľa v dvoch geograficky oddelených lokalitách.

Platforma bude spĺňať požiadavky vysokej dostupnosti služieb aj v prípade zlyhania alebo havárie, požiadavky nasadenia a prevádzky kontajnerizovaných aplikačných komponentov a požiadavky na moderné riešenie zálohovania s imunitou voči ransomvérovým útokom. Platformu budú tvoriť jednotlivé samostatne diela realizované formou objednávok, na základe uvedeného FS získa pružný mechanizmus na realizáciu jednotlivých diel podľa aktuálnych požadovaných potrieb počas doby platnosti dohody, s cieľom vybudovať a udržiavať platformu pre Informačné systémy novej generácie „NGIS“ ako dôležitý prvok svojej virtualizačnej a bezpečnostnej architektúry.

Podrobný opis a rozsah predmetu zákazky je uvedený v bode II. Zväzok III. Súťažných podkladov.
Miestom realizácie jednotlivých Diel vykonaných Zhotoviteľom je dátové centrum Objednávateľa so sídlom Nová 13, Banská Bystrica alebo Tajov, pričom pre každé jednotlivé Dielo bude miesto jeho realizácie definované v samostatnej objednávke vystavenej Objednávateľom.